Etiopisk fjellhare

Etiopisk fjellhare, Starcks hare eller balehare (Lepus starcki) er en hareart som er stedegen for de etiopiske høylandene i Afrika, der den opptrer på begge sider av Riftdalen og er spesielt tallrik i Balefjellene.Mekonnen, T., M. Yaba, A. Bekele and J. Malcolm,, 2011. Food selection and habitat association of Starck's hare (Lepus starcki Petter, 1963) in the Bale mountains national park, Ethiopia.. Asian J. Applied Sci., 4: 728-734. DOI: 10.3923/ajaps.2011.728.734. Besøkt 2013-10-01

Etiopisk fjellhare har blekbrun pels på ryggen og langs øvre del av flankene, mens den blir lysere nedover sidene og i buken. Halen er hvit med sort stripe. De lange ørene har tydelige sorte tupper. Hode og kropp utgjør cirka 42–60 cm og vekten ligger på 2–4 kg.Kingdon, J. (1997). The Kingdon Field Guide to African Mammals. Academic Press, London, 371 pp. Halen utgjør omkring 7,5–11 cm.Mekonnen, T. (2007-04). Population Status and Diet of Starck's Hare (Lepus starcki Petter, 1963) In Bale Mountains National Park, Ethiopia. Thesis.  Besøkt 2013-10-04

Svært lite er kjent om denne harens levesett, annet enn at den er tallrik i et svært begrenset utbredelsesområde i de etiopiske høylandene, der den trives i både afromontan- og afroalpin sone (typisk lyngheier og gressland) i høyder på omkring 2 140–4 380 moh.

Arten opptrer som sekundærbyttedyr for etiopisk ulv (Canis simensis) i tider med liten tilgang på ulvens primære byttedyr, kjemperotrotta (Tachyoryctes macrocephalus), som også lever i den afroalpine sonen. I tillegg er etiopisk fjellhare byttedyr for blant annet rovfugler.

Tidligere ble etiopisk fjellhare regnet som en underart til både L. capensis (kapphare) og L. europaeus (sørhare/felthare),Boitani, L., Corsi, F., De Biase, A., D'Inzillo Caranza, I., Ravagli, M., Reggiani, G., Sinibaldi, I. and Trapanese, P. 1999. A Databank for the Conservation and Management of the African Mammals. Istituto di Ecologia Applicata, Rome, Italy. men nå regner de fleste den som en selvstendig art.Flux, J. E. C. and Angermann, R. 1990. Chapter 4: The Hares and Jackrabbits. In: J. A. Chapman and J. E. C. Flux (eds), Rabbits, Hares and Pikas: Status Survey and Conservation Action Plan, pp. 61-94. The World Conservation Union, Gland, Switzerland.Hoffmann, R. S. and Smith, A. T. 2005. Order Lagomorpha. In: D. E. Wilson and D. M. Reeder (eds), Mammal Species of the World, pp. 185-211. Johns Hopkins University Press, Baltimore, Maryland, USA.

 Referanser 

 Eksterne lenker 


Kategori:Haredyr
Kategori:Etiopias endemiske fauna
Kategori:Pattedyr formelt beskrevet i 1963